title: قوسی تبریزلی
text: قوسی تبریزی یا علیجان قوسی تبریزی ( ۱۵۶۸میلادی تبریز - ۱۶۴۰ میلادی تبریز) شاعر اون یتدینجی میلادی یوز ایلده آذربایجاندا ان آدلیم شاعیرلردن  ایکی نۆسخه اونون دیوانیندان واردی کی بیری بریتانیا و بیری گورجیستاندا موزه ده ساخلانیر.
  
  یاشایش 
  قوسی تبریزی تبریرده دونیایه گلدی و بۇ شهریده علم وبیلگیلر قازاندی ، اونون دیوانی ۱۹۲۵ باکی دا انتشار تاپدی . او قصیده و غزل یازماقدا محمد فضولی و صائب تبریزی دن درس آلدیو میرزاطاهر وحیدی تبریزی نی اوز شعرینده تعریف ائدیب.
  
  قوسی تبریزی . صائب تبریزیه تای بیر آزادلیقا چالیشان شاعیردی و آزادلیقا گوره چوخلی سوزلر یازیب و زمانه دن و آداملاردان شکایت ائدیب:
  
  شعرلیرندن 
  
  گر ناله چکمه‌سین دل بیمار نئیله‌سین
  
  عاشق گؤزوم گر آغلاماسین زار نئیله‌سین
  
  قوسی‌نین می حالینا بیر اهل دل دئمیش
  
  قویماز منی فلک گؤز آچیم یار نئیله‌سین
  
  دوْلودور 
  دیلیم فغانیله و دیده قان ایلن دوْلودور،
  
  کؤنول صحیفه‌سی شرحو بَیان ایلن دوْلودور.
  
  وۇروبدور آغزینا مین قیفلی بیر دمیر غیرت،
  
  هنوز سقفی-فلک ال-امان ایلن دوْلودور.
  
  هارای کیم، نه دیلیم وار، نه بیر دیل آنلایانیم،
  
  اگرچی نئی کیمی جیسمیم فغان ایلن دوْلودور.
  
  اگرچی کؤنلومه ظاهرده دیَمک آساندیر،
  
  بۇ چؤل کمینگهی شیرین-جییان ایلن دوْلودور.
  
  سێنیق سبوده سۇ تۇتماز قرار، مئی دۇرماز،
  
  شیکسته کؤنلومه مهوم کی، قان ایلن دوْلودور.
  
  خۇماریلن منی اؤلدوردو ساقیگی-بی‌رحم،
  
  سبویی-باده‌ی-گۆل‌رنگ جان ایلن دوْلودور.
  
  بۇ بیر پییاله‌ده یارب، نه سئهر ائدیب ساقی -
  
  کی، اۆستو باده ایلن، آلتی قان ایلن دوْلودور.
  
  بصیرت اهلی دلیل ایسته‌مز کی، کؤونو مکان
  
  نیشان ایلن دوْلودور، بی‌نیشان ایلن دوْلودور.
  
  یۇوادا قؤنچه‌له‌نیر عندلیب بس کی، چمن،
  
  نوایی-قؤوسیگی-آتشزبان ایلن دوْلودور.
  
  قایناقلار 
  
  آذربایجانلی شاعیرلر
  آذربایجانلی شخصیتلر
  آذربایجانلی یازیچیلار
  آذربایجانلیلار
  ادبیات